runetrust/blame-folketinget-dk huggingface dataset:
Morten Bødskov (S), 2024-02-23:
Vi har et erhvervsliv, som jo for lang tid siden har truffet en beslutning om, at de vil være grønne, og som for lang tid siden har set værdien af, at det at være grøn er en stærk konkurrencefordel, ikke mindst i en verden, hvor mere og mere samhandel foregår over grænserne, og hvor mere og mere handel for forbrugerne foregår på nettet.
Michael Aastrup Jensen (V), 2020-06-11:
Og derfor er vi også nødsaget til at få den danske regering til at tage ansvar og sørge for også at sætte det her i forhold til Rusland på dagsordenen, fordi det faktisk er det eneste organ, vi har, hvor vi kan sætte den russiske regering fuldstændig til ansvar for den ekstremt negative udvikling, som landet er kastet ud i.
Charlotte Dyremose (KF), 2002-11-01:
Det vil vi forsøge at gøre med den her struktur, og jeg håber meget, at den nye struktur med hjemmearbejdspladser kan sørge for, at man kan tage ud til de virksomheder i éns område, som har store seriøse problemer, for det er dér, vi skal sætte ind; vi skal ikke give gebyrbelagte tilsyn til de virksomheder, der fungerer godt.
Karen Hækkerup (S), 2006-01-19:
Socialdemokraterne ønsker, at kommissionen vil fremsætte konkrete forslag, som kan sikre, at forældrene får mere tid sammen med deres børn, også selv om det måtte stride imod tidens ønsker om, at alle voksne for at sikre fremtidens velfærd skal arbejde endnu mere og altid stå til rådighed.
Holger K. Nielsen (SF), 2005-11-02:
Det er ikke tal, der er lavet af et eller andet venstreorienteret analyseinstitut, det er det britiske forsvarsministerium, der har lavet den her undersøgelse, og derfor er statsministeren nødt til at tage det langt, langt mere alvorligt end den udenomssnak, som vi hørte før.
Anne Grete Holmsgaard (SF), 2005-04-29:
Så vil jeg godt have at vide, hvad hr. Jens Kirk mener, når det gælder det med de fair vilkår og alt det der med den afbalancerede afvikling: Er han enig i, at det handler om, at vi skal have liberaliseret, og så skal de fattigste lande, som rent faktisk har kvoter i dag, have en reguleret adgang til de rige landes markeder?
Troels Lund Poulsen (V), 2013-01-15:
Jeg siger, at hvis man ikke gør noget, hvis man lader tingene udvikle sig, som de gør netop nu, så vil al-Qaeda vinde frem, så vil terrororganisationer vinde frem, som har det erklærede mål at indføre sharialovgivning, indføre ting, der stikker dybt i hjertet, i hvert fald i mit, i forhold til de frihedsidealer, vi kæmper for, og som Enhedslisten også en gang imellem, hører jeg, kæmper for her i Danmark.
Torsten Schack Pedersen (V), 2017-04-20:
For det er sådan set den bedste mulighed for at sikre, at forbrugerne får gavnen af den frie konkurrence – at det er lettere at skifte realkreditinstitut, og at der er langt mere gennemsigtighed i priser og vilkår, således at man som forbruger kan bruge sin ret til nemlig at handle et andet sted.
René Skau Björnsson (S), 2004-12-09:
Vi har i vores finanslovforslag fremlagt nogle forslag til fremadrettede og bedre tilbud til vores børn meget tidligt, og derfor vil jeg gerne spørge, om fru Rikke Hvilshøj ikke kan forstå, at mange familier faktisk undrer sig over, at med den her finanslov skal landbruget have 188 mio. kr. i skattelettelser, mens der til børnefamilierne og der, hvor behovet er, ikke er en krone til kvalitetsløft og en fremadrettet indsats i vores daginstitutioner.
Jeppe Jakobsen (DF), 2016-04-19:
Men som sagt er forslaget her jo ikke et forslag om, hvorvidt man er for eller imod udvindingen af uran på Grønland, men derimod et forslag, som sikrer, at skulle det komme dertil, hvor der er nogle, der giver tilladelsen til udvinding af uran, skal det som minimum ske under forsvarlige forhold.
Keld Albrechtsen (EL), 1999-12-01:
Så vil jeg godt spørge statsministeren: Er det korrekt, at det finske forslag, hvis det bliver gennemført, også vil betyde, at Amsterdamtraktaten skal ændres, fordi de beføjelser, man vil give til den sikkerhedspolitiske komité og til militærkomiteen ligger ud over, hvad Amsterdamtraktaten i øjeblikket kan rumme? Og hvis det er tilfældet, er den danske regering så indstillet på at acceptere, at der bliver lavet traktatændringer på det her område?
Martin Henriksen (DF), 2011-04-12:
Det andet spørgsmål er, om hr. Henrik Dam Kristensen virkelig mener, at det kun er for højtuddannede, hvis man kan få 40 point for ufaglært arbejde i hjemlandet og 20 point for at bosætte sig uden for et ghettoområde og dermed opnå de nødvendige 60 point.
Helle Løvgreen Mølvig (RV), 2015-01-21:
Deri står, som det også har været nævnt tidligere, at vi fortsat vil sikre, at de virksomheder, der kan byde på servicekontrakten, er grønlandsk-danske, og at vi vil arbejde for at sikre, at Grønland får mest muligt økonomisk ud af den militære tilstedeværelse, herunder f.eks. skatteindtægter, lærlingepladser, arbejdspladser.
Per Clausen (EL), 2009-10-20:
Hvis man gennemførte vores politik, ville det heller ikke ske, for så ville man få en udbygning af den kollektive trafik både i form af S-tog, busforbindelser til S-tog og mulighed for også at tage bilen og derefter tage S-toget, hvilket ville gøre, at mennesker ikke ville køre på veje, hvor transportforholdene ville være dårligere end i det kollektive alternativ.
Morten Messerschmidt (DF), 2021-05-05:
Der vil jeg bare spørge: Når nu hr. Christian Juhl er så bekymret for, at Dansk Folkepartis linje i den her politik har bredt sig til andre partier, vil han så erkende, at Enhedslistens ansvar for den fejlslagne indvandringspolitik formodentlig er årsagen til, at de fleste andre efterhånden er vågnet op med skællet faldet fra øjnene?
Pernille Vigsø Bagge (SF), 2007-03-30:
En rapport, som der er blevet refereret til flere gange i løbet af i dag, fra 2007 udarbejdet i et samarbejde mellem FOA og analyseinstituttet Bureau 2000 viser, at den gennemsnitlige prisstigning på forældrebetaling i skolefritidsordningerne efter kommunalreformen er 3,8 pct.
Trine Torp (SF), 2019-04-04:
Vi skal også værne om vores havmiljø, og der har ordføreren for Alternativet og jeg lige haft en spændende debataften, for vi kunne godt prøve at begynde at udvide vores tanker om biodiversitet og naturreservater, eller hvad vi nu vil kalde dem, til det, der foregår til havs.
Louise Frevert (DF), 2004-05-04:
Jeg mener dog ikke, at denne diskussion skal tages i sammenhæng med dette beslutningsforslag, men jeg vil gerne opfordre til, at diskussionen tages separat, og jeg har foreslået undervisningsministeren, at der igangsættes en undersøgelse af, hvad der egentlig bruges i folkeskolerne til undervisningsmidler, opdelt i de tre kategorier bøger, fotokopiering og audiovisuelle undervisningsmidler.
Karl H. Bornhøft (SF), 2010-03-04:
Vi er også i den situation, at antallet af borgere med behov for høreapparat er voksende, og det må derfor være helt oplagt, at høreapparatområdet organiseres og kvalitetmåles bedst muligt, så brugerne får den optimale udnyttelse af de høreapparater, de nu engang får, og som jo løfter deres hverdag ekstremt meget.
Jeppe Bruus (S), 2020-05-12:
Jeg har selv prøvet at være en del af det, da jeg var ansat som embedsmand, 2½ år før jeg blev valgt til Folketinget, og kan uden at afsløre for meget sige, at der da er masser af sådan nogle ting, hvor der kommer kommentarer på kryds og tværs, og hvis man skulle lægge det frem og nogle fik brudstykker af det, kunne det ende med at se meget mærkeligt ud.
Merete Riisager (LA), 2014-05-20:
Der er kommet en kedelig tendens til, at vi i Folketinget arbejder meget med enkeltsager i udlændingespørgsmål, og årsagen til det er nok, at udlændingelovgivningen er blevet så kompleks, altså et kludetæppe af ændringer, at vi hele tiden bliver i tvivl om, hvordan vi skal forholde os i enkeltsager.
Marie Bjerre (V), 2020-11-25:
Men problemet er jo, at regeringen har sagt, at Nordjylland kunne være det nye Wuhan, og lukket Nordjylland ned, og det har altså betydet, at virksomheder uden for Nordjylland og udenlandske virksomheder er bange for at lægge ordrer hos nordjyske virksomheder.
Poul Nødgaard (DF), 2007-03-23:
Så med hensyn til ministrenes adfærd, og at de skal læse tingene igennem, vil jeg sige, at selvfølgelig skal de det, men der blev den pågældende minister, i det her tilfælde den daværende skatteminister, ikke gjort bekendt med, at man havde lavet en ændring i det der.
Kaare Dybvad Bek (S), 2024-02-23:
Der er rigtig mange af dem, som ikke havde de meget lange uddannelser, som det blev påstået fra bl.a. medlemmer af Alternativet – det var nærmest alle sammen hjernekirurger, som kom, og der kan vi se nu, at der altså er rigtig mange, som er svære at få integreret på vores arbejdsmarked.
Per Clausen (EL), 2015-04-09:
Så det rejser selvfølgelig en diskussion, lige præcis fordi vi jo, når vi snakker om det, der ligger uden for dyreværnslovgivningen, også det, der handler om erstatningsret og den slags ting, hele tiden har opereret med, at der findes to kategorier: Der findes mennesker, og så findes der ting.
Margrethe Vestager (RV), 2002-01-09:
Så vidt jeg ved, er der ikke voldsomt mange pladser til aflastning, men der opstår til gengæld desværre mange akutte situationer, hvor det vil være en meget stor hjælp både for familien og for en eventuel ægtefælle eller samlever, at der kan være en aflastning i den konkrete situation.
Tina Nedergaard (V), 2002-05-28:
Venstre og Det Konservative Folkeparti er helt enige med forslagsstillerne i, at vi skal sikre, at så mange erhvervsuddannelseselever som muligt gennemfører deres uddannelse i praktik i en offentlig virksomhed eller i en privat virksomhed. Venstre og Det Konservative Folkeparti kan imidlertid ikke støtte det fremsatte forslag, fordi det ganske enkelt ikke vil løse de komplicerede problemstillinger, som er skyld i, at der er en ubalance mellem udbudte praktikpladser og antallet såvel som sammensætningen af praktikpladssøgende.
Mette Abildgaard (KF), 2019-04-24:
Jeg kommer omvendt til at gøre det modsatte – og det er sjældent, jeg gør det fra den her talerstol – jeg kommer til at rejse en kritik, og det gør jeg, fordi der tidligere har været en forhandling om det samme tema her i Folketingssalen, og der blev peget på, at der manglede finansiering til forslaget.
Jens Peter Vernersen (S), 2004-05-25:
Et andet spørgsmål, jeg godt vil stille, er: Fru Else Theill Sørensen talte om, at skatten på arbejde var sat ned. Fru Else Theill Sørensen er vel enig i, at hver eneste krone er betalt af skatteyderne selv ved at inddrage SP-ordningen til finansiering?
Jette Gottlieb (EL), 2020-06-23:
Det gælder både de folk, som skulle ind i et uddannelsesrotationsvikariat, og som skulle have været ledige i så og så lang tid, før det kunne lade sig gøre, og det gælder også dem, der er blevet fyret, og som skulle vente på at gå i gang med uddannelse i så og så mange uger.
Lene Espersen (KF), 2006-10-26:
Men jeg synes, at det sådan for retfærdighedens skyld måske skal fremhæves her i dag – det kan jeg i hvert fald godt tillade mig at sige – at den person her i Folketingssalen, som jeg har oplevet har været mest optaget af, at denne nye form skulle indføres, er fru Anne Baastrup, der slet ikke er her for øjeblikket.
Søren Pind (V), 2017-01-13:
Jeg er optaget af, at forskningen bliver spredt, både i virksomhederne og i vores samfund, for danskerne skal have glæde af den videnskab, forskningen frembringer, hvad enten det måtte være i form af nye produkter, ny medicin eller ny viden, der hjælper os med at forstå den verden, vi lever i.
Flemming Møller Mortensen (S), 2008-05-29:
Det, ordføreren siger - og nu kan det jo godt være, at hr. Karsten Lauritzen får svært ved at besvare det, og det har jeg fuld forståelse for - om, at det er Venstres holdning, at det er de lokale, som er de bedste til at fastsætte de tekniske forhold og træffe beslutninger om, hvilket udstyr en livredder skal have med for at udvirke sin livredningsopgave, har jeg som tidligere byrådsmedlem meget, meget svært ved at forstå.
Jytte Andersen (S), 1998-10-28:
Men med hensyn til arkitekterne må jeg sige, at sådan som jeg faktisk har oplevet det her i weekenden, hvor min kollega kulturministeren og jeg også havde en konference med dem, er de faktisk generelt meget optaget af, at handicap og tilgængelighed er noget, der også udgør en faglig udfordring for dem.
Per Clausen (EL), 2013-04-30:
Det synes jeg sådan set står i meget klar modsætning til den ambitiøse klimapolitik, Danmark har, ikke bare i Danmark, hvor vi vil gøre os uafhængige af fossile brændstoffer, men også internationalt og globalt, hvor vi hele tiden snakker om at udvikle samarbejdet med henblik på at sikre, at også andre lande begrænser deres CO2-udslip.
Lars Barfoed (KF), 2004-04-30:
Vi så bare gerne, at der var en bredere tilslutning til det, at det var noget, arbejdsmarkedets parter kunne være enige om, sådan at virksomhederne ikke bare følte, at det var endnu en statistikindberetning, der blev tvunget ned over hovedet på dem til ingen verdens nytte, men at det var en statistik, der var aftalt, og at det var en statistik, der var så nuanceret, at den også rent faktisk kunne bruges til noget.
Bjarne Corydon (S), 2015-04-22:
I forhold til den her sammenligning, som hele spørgsmålet og diskussionen retter sig mod, er der den meget præcise forskel, at Venstre forsøger at bilde folk ind, at man kan finansiere meget store skattelettelser på arbejde og i øvrigt også alle mulige andre ting med et kontanthjælpsloft, som Venstre ikke vil sige hvordan de vil lave, og som man derfor ikke kan regne på hvordan vil virke rent økonomisk.
Finn Sørensen (EL), 2017-12-20:
Heldigvis kommer mange af dem efter nogen tid i arbejde, men hvad var mere nærliggende end at bruge jobrotation som et middel til at få de unge nyuddannede, der ikke lige kan finde et job, ind i en jobrotation og få brugt nogle uddannelsespenge på dem, der er der i forvejen?
Birgitte Bergman (KF), 2020-03-13:
I denne krisesituation er det afgørende, at regeringen og Folketinget tager alle nødvendige skridt for at hjælpe vores virksomheder, for det handler i sidste ende om, at vi værner om de private arbejdspladser, som den enkelte familie og landet som helhed er dybt afhængige af.
Yildiz Akdogan (S), 2016-01-12:
HK's næstformand har faktisk været ude at sige, at med den her tilbagerulning af ligelønsloven står det klart, at regeringen egentlig ikke ønsker at arbejde aktivt for at nedbringe lønforskellen mellem mænd og kvinder, der udfører arbejde af samme værdi.
Torsten Gejl (ALT), 2025-05-16:
Det åbner i hvert fald for mig at se for, at hvis man graver jord op et sted og det som udgangspunkt skal blive på det sted eller skubbes sammen i en bunke, eller hvad det nu bliver, så kan man sige, at for at det så er tilladt at bruge det til alle mulige andre ting, skal det deklareres .
Johs. Poulsen (RV), 2011-02-10:
Jeg skal i øvrigt i den forbindelse sige, at jeg synes, det er meget, meget underligt, at der laves planlovsændringer i det her land, som har så vidtrækkende karakter, med tilslutning fra Liberal Alliance, uden at de er til stede, således at man kan stille dem til regnskab for det, de laver.
Line Barfod (EL), 2005-06-16:
Og når man skal vurdere den finansieringsmodel, som lovgivningen her hviler på, må man derfor se på de elementer, der samlet set udgør den her finansieringsmodel: Det er det kommunale grundbidrag, som betyder, at vi nu får, tror jeg, en langt bedre og mere kvalificeret og mere forpligtende diskussion om sygehusstruktur i vores samfund, og hvor den borgmester, der er borgmester i en kommune, hvor sygehuset skal have en ny funktion, måske ikke længere skal have et akutberedskab, ikke bare sådan for at tage de billige point kan stille sig forrest i fakkeloptoget, når der skal protesteres ude foran amtsgården.
Jette Gottlieb (EL), 2000-03-21:
Stort set alle erkender, at problemerne ikke er løst, men er voksende, og skal en tilsynsmyndighed så administrere eller påvirke eller gennemtvinge, at de gældende regler, så få de end er, bliver brugt på en forsvarlig måde, så de faktisk fører til forbedringer? Alt dette her vedrører jo i hovedsagen Socialministeriets område, som vi ikke har hørt så meget om i debatten indtil nu, så mit spørgsmål er helt klart til socialministeren: Får vi også en institutionsmiljølov i lighed med den uddannelsesmiljølov, der nu er på trapperne?
Johs. Poulsen (RV), 2011-01-14:
Når det er sagt, er det dermed også sagt, at det måske kunne betyde, når der er sådan et lovforslag her, at vi frem for at slå hinanden alt for meget i hovederne i stedet for slog på, om et sådan lovforslag her så ville fremme det formål at bruge pengene så klogt som overhovedet muligt.
Dennis Flydtkjær (DF), 2017-10-25:
Man kan selvfølgelig godt argumentere for, at det er til ugunst for den billige bil, men er ordføreren ikke enig i, at fradrag og tillæg for god brændstoføkonomi, som også bliver indekseret fremadrettet, så det ikke bliver udhulet, som det blev i gamle dage, jo på den lange bane er en kæmpefordel for miljøvenlige biler?
Kim Andersen (V), 2011-01-13:
Der er heller ikke nogen, der siger, at her er et problem, eller at der her er en eller anden en autoriseret opfattelse af, hvordan det er eller kunne udvikle sig til at blive, det er en helt privat overvejelse og bekymring, jeg har, og så er jeg ikke enig med fru Meta Fuglsang, som siger, at vi plejer at lovgive på basis af noget, vi har erfaret.
Anne Sina (S), 2015-01-20:
Det var også i vækstplanen, at vi præsenterede ideen om at lave en særlig enhed med fokus på immaterielle rettigheder og piratkopiering, så når vi i fremtiden diskuterer vilkårene for de kreative erhverv, spiller kampen mod kopivarer og piratkopiering altså en afgørende rolle.
Pia Christmas-Møller (KF), 2003-10-09:
Jo, efter vores opfattelse er det deres bevidsthed om at høre sammen i et fællesskab - et fællesskab, der har fælles rødder, historie, traditioner og dermed også nogenlunde fælles normer for det daglige liv og nogle fælles forestillinger om, hvad der grundlæggende er i fælles interesse.
Inger Bierbaum (S), 1999-11-11:
Kommunerne, der jo er ansvarlige på området, indgår allerede i et arbejde for at sikre ordentlige miljømæssige og forsvarlige forhold på institutionsområdet, og det er vigtigt, synes jeg, at vi i Folketinget fortsat fastholder kommunerne på det ansvar. Jeg har blandt andet hæftet mig ved, at Kommunernes Landsforening er med sammen med BUPL og PMF, og de har iværksat et projekt, som sætter fokus på, hvordan støjniveauet på institutionerne kan mindskes ved hjælp af et pædagogisk arbejde og en anderledes udnyttelse af de fysiske rammer.
Peder Hvelplund (EL), 2016-04-15:
Men jeg vil gerne rose ham, fordi han i et svar til børnerådmanden fra Aarhus kommune, Bünyamin Simsek, som jo var en del af anledningen til, at den her problemstilling overhovedet blev rejst, skriver: »Børneattesten er et vigtigt redskab til brug for ansættelse og beskæftigelse af personer, der skal have kontakt med børn under 15 år.
Kristian Hegaard (RV), 2021-01-28:
Derfor vil jeg også anholde den opfordring, der er flere der har givet her i salen under ordførerens indlæg, nemlig det her med, at man skulle beskytte sine egne særligt, for som det er i de lande, hvor partier eller politikere beskytter deres egne i forbindelse med eventuelle lovbrud, er i hvert fald ikke et sted, som jeg ser Danmark skal bevæge sig hen.
Rosa Lund (EL), 2025-01-28:
Og så vil jeg opfordre til, som det også er foreslået i høringssvarene, at de mange dygtige organisationer, der til daglig arbejder med at stoppe og forhindre stalking og partnervold, inddrages i processen med at udarbejde bekendtgørelsen, så vi sikrer, at al relevant viden og erfaring er med til at give det her forsøg de bedste forudsætninger for, at man kan lave en permanent løsning.
Pernille Vermund (NB), 2022-01-28:
Den aftale, som I har præsenteret, altså som der er et lille mindretal for, i forhold til international arbejdskraft, er en aftale, som hverken løser den udfordring, virksomhederne har i forhold til at skaffe arbejdskraft til Danmark, eller passer på Danmark, fordi den jo åbner for international arbejdskraft, men med nogle meget snævre vilkår.
Lars Barfoed (KF), 2011-02-01:
De har mange problemer – det er jeg fuldstændig enig i – det er jo derfor, at vi har lavet en ghettoplan, men der er ikke noget, der tyder på, og det ligger der jo heller ikke nogen undersøgelser til grund for i beslutningsforslaget, at der altså skulle være sådan et særlig udtalt retshjælpsbehov i de udsatte boligområder, der gør, at man skal anvende så store midler, i forhold til hvad der i alt anvendes til retshjælp her i landet, netop i de områder.
Morten Dahlin (V), 2020-01-17:
Hvis man spørger Venstre, er en af de måder, hvorpå man kan løse, ikke hele problemet, men noget af problemet, at få flere personer med ikkevestlig baggrund ind på det danske arbejdsmarked, ud i de danske kantiner, ud på de danske arbejdspladser, ud til de danske kollegaer.
Ole Stavad (S), 2002-05-29:
Men er virkeligheden ikke, at Venstre i regeringen havde et skattestop som sit højeste prioriterede mål, og at Det Konservative Folkeparti havde en sænkning af skatten på arbejde, og udmøntningen af den tekniske måde, man har valgt at udføre Venstres skattestop på, har betydet, at der ikke bliver plads til det konservative ønske om at sænke skatten på arbejde, fordi man dér har klausulen inde med råderummet?
Kristian Thulesen Dahl (DF), 2011-02-24:
Jeg forstår altså godt, at hr. Steen Gade har travlt med at padle væk fra sit tidligere udsagn, det forstår jeg godt, for det stod knivskarpt, at i hele debatten i forhold til at pick the winner, så vælger nogle andre at pick the loser, i form af at man støtter landbruget.
Erika Lorentsen (RV), 2010-11-18:
I Det Radikale Venstre har vi vurderet, at vi har kunnet arbejde mere aktivt for det formål ved at være en aktiv del af trafikforliget – jævnfør nogle af de kommentarer, som vi har hørt fra ministeren og andre ordførere – og vi synes også, at vi er kommet langt med det.
Mariann Fischer Boel (V), 1998-01-20:
Blandt andet set i lyset af den diskussion, der er foregået, har Folketingets Udvalg for Fødevarer, Landbrug og Fiskeri også henvendt sig til samtlige kolleger i de øvrige EU-lande for på den måde at være med til at skabe opmærksomhed om problemet fra vores side og ligesom fortælle
Søren Søndergaard (EL), 1998-11-04:
For dér synes vi i hvert fald det spørgsmål rejser sig, om man skal kunne påkalde sig retten til ikke at ville sige sandheden eller ikke at ville vidne i en situation, som omhandler ting, hvor der ikke længere kan gøres et strafferetligt eller tjenestemandsretligt ansvar gældende over for én.
Svend Auken (S), 2004-12-17:
Er det fru Aase D. Madsen, der har tvunget en regering, der på forhånd sagde, at den ville privatisere, eller er det et fornuftigt folketingsflertal, der sammen med regeringen sikrer, at nok sælger man en del af DONG, men at flertallet forbliver i staten?
Elisabeth Arnold (RV), 2002-05-23:
Jeg mener ikke, at det er et problem for Danmark, at der er et par tusinde danske statsborgere, der hvert år finder deres ægtefælle i udlandet, men det vil gå sådan, som fru Birthe Rønn Hornbech sagde tidligere på dagen, nemlig at danske statsborgere vil komme til at lide under disse regler.
Dan Jørgensen (S), 2022-06-02:
Jeg tror også bare, vi bliver nødt til at se på de ting, som måske har været lidt mere kontroversielle – vindmølleloftet, planloven – altså ting, som, hvis man skal blive i spørgerens billedsprog, jo måske kan forekomme at være nogle hensyn, der virker sådan proportionelt set lidt små at tage sammenlignet med de to andre kæmpestore kriser, vi står over for: energisikkerhedskrisen og klimakrisen.
Sophie Løhde (V), 2010-06-16:
Jeg synes, det er trist, at ordføreren fra Socialistisk Folkeparti fortsat ikke vil forholde sig til det, der var mit spørgsmål, nemlig om det ikke er korrekt, at kommunerne til næste år fastholder de historisk høje budgetter til kernevelfærden, og at der herunder også samlet set ikke er et demografisk pres i landets kommuner – i nogle kommuner bliver der flere børn, i andre kommuner bliver der færre, men samlet set er der ikke et demografisk pres på landets kommuner – og at det i øvrigt er en aftale, som Kommunernes Landsforenings formand, socialdemokraten Jan Trøjborg, har udtrykt tilfredshed med.